Kaapstad-vrou vas oor dwelms van R7 miljoenFoto: timefreight.co.za ŉ Vrou is in Montague Gardens in Milnerton in die Wes-Kaap in hegtenis geneem in verband met dwelmhandel ter waarde van R7 miljoen. “Die polisie het ŉ wenk ontvang oor ŉ verdagte pakkie by Time Freight in Montague Gardens in Milnerton,” het kol. Teminkosi Kinana, woordvoerder van die polisie, in ŉ verklaring gesê. “Toe die polisie Maandag by die toneel opdaag, was daar 42 kg metamfetamien (Tik) met ŉ straatwaarde van R7 561 000 in die pakkie.” Die 32-jarige vrou is in hegtenis geneem toe sy die pakkie wou afhaal. “Die vrou sal Woensdag in die Kaapstadse landdroshof verskyn op aanklag van dwelmhandel.”